b'\n_START_ARTICLE_\nVrhovni poveljnik zavezni\xc5\xa1kih sil za Evropo\n_START_PARAGRAPH_\nVrhovni poveljnik zavezni\xc5\xa1kih sil za Evropo (angle\xc5\xa1ko Supreme Allied Commander, Europe; SACEUR) je eden od dveh Natovih strate\xc5\xa1kih poveljnikov in je nastanjen v Vrhovnem poveljstvu zavezni\xc5\xa1kih sil v Evropi (SHAPE; Mons, Belgija).\n_START_SECTION_\nZgodovina\n_START_PARAGRAPH_\nPo dolo\xc4\x8dilih ustanovne pogodbe, ki jo je sprejel NATO, je SACEUR zmeraj pripadnik ameri\xc5\xa1kih oboro\xc5\xbeenih sil. Ko so oboro\xc5\xbeene sile Zdru\xc5\xbeenih dr\xc5\xbeav Amerike ustanovile novo poveljni\xc5\xa1tvo za Evropo (USEUCOM), je vrhovni poveljnik zavezni\xc5\xa1kih sil v Evropi hkrati tudi poveljnik Evropskega poveljni\xc5\xa1tva Zdru\xc5\xbeenih dr\xc5\xbeav. Tako en general hkrati zaseda dve poveljstvi: Natovo (SACEUR) in amer. oboro\xc5\xbeenih sil (CDRUSEUCOM), toda obe poveljstvi ostajata samostojni, sta lo\xc4\x8deni.'